
I. DATE GENERALE

Grecia este o republică parlamentară cu un șef de guvern (primul ministru), care are cea mai mare putere politică și un șef de stat (președintele), cu îndatoriri, în mare parte, ceremoniale. Puterea executivă aparține guvernului.


Tipul şi structura Parlamentului

 Parlamentul Republicii Elene  - Vouli Ton Ellinon -  este unicameral, fiind prevăzut cu un număr de 300 de membri, aleşi pentru un mandat de patru ani.

Alegerile se desfăşoară în baza unui sistem electoral proporţional cu scrutin de listă (deschisă) şi voturi preferenţiale obligatorii, organizat la nivelul a 59 de circumscripţii electorale (între acestea, 8 circumscripţii au repartizat câte un singur mandat). Participarea la vot este obligatorie.


Pragul electoral pentru a accede în Parlament este de 3% din voturile valabil exprimate la nivel naţional şi se aplică atât partidelor politice, cât şi candidaţilor.


Electoratul este alcătuit din toți cetățenii greci care au drept de vot. 

Obligativitatea votului este consacrată de: Constituţie (art.51.5); Legea 3231/2004 privind alegerea membrilor Parlamentului; Decretul prezidenţial nr.96/2007 privind „Codificarea într-un singur text a legislaţiei pentru alegerea membrilor Parlamentului”; Legea 1180/81 privind alegerea reprezentanţilor Greciei în Parlamentul European; Legea 1427/84 privind exercitarea drepturilor electorale ale resortisanţilor greci care au reşedinţa în UE; Legea nr.2196/94 pentru ratificarea Directivelor CE nr.94/80 şi 93/109. 


Constituţia Greciei - Art.51

1. Numărul membrilor Parlamentului se stabileşte prin lege; totuşi, acesta nu poate fi mai mic de 200 sau mai mare de 300.


2. Membrii Parlamentului reprezintă naţiunea.


3. Membrii Parlamentului sunt aleşi prin vot direct, universal şi secret de cetăţenii care, conform legii, au dreptul de a vota. Legea nu poate îngrădi dreptul de a vota, cu excepţia cazurilor în care nu a fost atinsă vârsta minimă sau în cazurile de incapacitate legală sau ca urmare a unei condamnări penale definitive pentru comiterea anumitor infracţiuni.


4. Alegerile parlamentare se desfăşoară simultan pe tot teritoriul statului. Problemele legate de exercitarea dreptului de vot al persoanelor care trăiesc în afara ţării pot fi reglementate prin lege adoptată cu o majoritate de 2/3 din numărul total al parlamentarilor. În privinţa acestor persoane, principiul desfăşurării simultane a alegerilor nu împiedică exercitarea dreptului de a vota prin vot poştal sau prin alte mijloace corespunzătoare, cu condiţia ca numărarea voturilor şi comunicarea rezultatelor să aibă loc în acelaşi timp cu cele care se desfăşoară pe teritoriul ţării.


5.  Exercitarea dreptului de a vota este obligatorie.


La 21 iulie 2016, Parlamentul grec a aprobat, cu majoritate simplă (179 voturi pentru, 86 împotrivă și 16 abţineri), amendarea legii electorale, propusă de guvern. 

Cea mai disputată modificare s-a referit la reducerea vârstei minime la 17 ani pentru exercitarea dreptului de vot în următoarele alegeri generale.

Principalul partid de opoziție centru-dreapta Noua Democrație a votat împotriva legii electorale. Liderul său, Kyriakos Mitsotakis, a spus că Tsipras încerca să „înșele” tinerii.


„Întrucât premierul vrea să acorde drepturi suplimentare minorilor, este gata să le acorde şi obligațiile unui adult?”, a comentat Mitsotakis.


Politicianul de dreapta a remarcat, de asemenea, că peste tot în lume, cu excepția Coreei de Nord, cetăţenii au drept de vot după împlinirea vârstei de 18 ani.


În acelaşi timp, guvernul coaliției Syriza a respins propunerea opoziției de a acorda drepturi de vot grecilor care trăiesc în străinătate.


După rezultatele foarte slabe obţinute la alegerile pentru Parlamentul European, doar 23,8%, premierul Alexis Tsipras a înaintat preşedintelui Prokopis Pavlopoulos cererea de dizolvare a Parlamentului în scopul organizării de alegeri legislative anticipate. 


Decretul a fost semnat de preşedinte  la 10 iunie, urmând ca alegerile sa aibă loc în data de 7 iulie 2019.


II. CONTEXTUL POLITIC PREMERGĂTOR ALEGERILOR

"Speranța începe astăzi". Acesta a fost mesajul pe care actualul prim-ministru grec Alexis Tsipras l-a transmis poporului grec atunci când partidul său Coaliția stângii radicale (Syriza) a câștigat alegerile naționale din 25 ianuarie 2015. Doi ani și jumătate mai târziu, acest optimism s-a risipit în mare măsură. Opoziția conservatoare (partidul "Noua Democrație") conduce în sondaje, cifrele economice sunt pozitive, dar rămân nesatisfăcătoare, iar convingerea comună este că Syriza a urmărit efectiv politicile anterioare cu măsuri de austeritate drastice și creșteri fiscale suplimentare.


În 2015, Syriza a câştigat pe fondul revoltei societăţii greceşti împotriva unei Europei care cerea implementarea unor măsuri dure de austeritate. În Grecia, prăpastia dintre popor și elita conducătoare a deschis calea unei revolte, așa cum a definit-o academicianul postmarxist, născut în Argentina, Ernesto Laclau. Într-adevăr, Syriza a capitalizat politic această nemulţumire a maselor, prin "concentrarea pe opoziția față de un dușman comun". Troika2 și dictatura sa de austeritate au devenit repede simbolul a ceea ce s-a greșit în Grecia în ultimii 70 de ani: elite politice, economice și media corupte, istorie a represiunii statului și lipsa efectivă a suveranității naționale. Alexis Tsipras a reușit să creeze un nou tip de partid radical care să determine creştere economică, redistribuirea acestei creșteri într-un mod mai echitabil și transformarea instituțiilor democratice liberale în vehicule pentru exprimarea cererilor populare.


Guvernul lui Tsipras a promis că va scoate țara din criză și va readuce societatea pe un făgaş al normalităţii, însă negocierile cu UE privind programele de salvare au fost, în cea mai mare parte, singurul subiect pe ordinea de zi din ultimii 3 ani. În consecință, Tsipras ar putea acum să fie descris ca un alt prim-ministru grec supus euromasterilor, semnând un nou acord de salvare în iunie 2017 și impunând doze mai mari din același medicament care a indus economia greacă în comă.

O sursă din interiorul coaliţiei Syriza a recunoscut la sfârșitul lunii aprilie 2017 reorientarea partidului către politici mai centrice și mai puțin radicale. Aceasta a adăugat, de asemenea, că principiul fondator al programului lor a fost de a sprijini grupurile vulnerabile și gospodăriile cu venituri mici, motiv pentru care au implementat gradual măsura privind transportul gratuit pentru șomeri, acces liber la electricitate și apă pentru gospodăriile vulnerabile și eliminarea taxelor de intrare în spitale, în perioada februarie 2015 și februarie 2016.

La baza ascensiunii Syriza, a stat şi o problemă mai amplă privind democrația, după cum susţine scriitorul britanic Owen Jones, "lupta Greciei" a fost "pentru democrație în Europa". A existat o cerere imensă în rândul poporului de a pune capăt corupției, imunității celor puternici și a de a implementa reforme democratice. 

Cele mai recente sondaje arată că principalul partid de opoziție Noua Democrație se situează în fața partidului de guvernământ cu 7-10 procente. Mai mulți reprezentanți ai Noii Democrații par să se pregătească pentru revenirea la putere. Viziunea lor asupra lui Syriza reflectă opinia multor denigratori ai actualului guvern al Greciei, declarând că Syriza a ucis stânga prin implementarea tuturor politicilor economice pe care le denunța. În opinia lor, Syriza a fost cea mai mare provocare pentru doctrina "Nu există nicio alternativă", iar partidul lui Tsipras a demonstrat că de fapt nu există o alternativă la hegemonia neoliberală. Mulți membri ai Noii Democrații prevăd dispariția completă a stângii în viitorul apropiat.


Mai mulți analişti politici au avertizat deja despre riscul de a nu avea nicio opoziție politică. 


În concluzie, politicienii din întreaga Europă ar putea învăța următoarele experiențe din episodul Syriza:


"Avantajul moral" este un avantaj de scurtă durată care nu poate în cele din urmă să înlocuiască soluțiile eficiente de politică alternativă. Orice guvern, anunțat de un val de speranță, ar trebui să poată livra și implementa o schimbare eficientă în viața de zi cu zi a cetățenilor săi.


Trebuie abordat deficitul democratic. Globalizarea, creșterea inegalităților, insecuritatea economică, deșertificarea ruralului, pierderile de locuri de muncă în industrie, automatizarea, insecuritatea culturală ... multe fenomene generează în rândul cetăţenilor sentimentul de lipsă de putere.


Oferta politică tradițională nu reușește să facă față așteptărilor cetățenilor, în ciuda faptului că disponibilitatea de a reînnoi participarea la viața democratică nu a fost niciodată atât de importantă. Mișcări precum Podemos (Spania), La France Insoumise (Franța), Momentum (Marea Britanie), care pot fi numite „populiste”, sunt toate încercări de a răspunde sentimentului de abandon, resimţit, în special de tineretul și clasele muncitoare din țările avansate, indiferent de limitele pe care le pot avea aceste mișcări.

Provocările sunt transnaționale, deci soluțiile trebuie să fie și transnaționale. Următoarele evoluții ar trebui să fie reprezentate prin crearea mișcărilor pan-europene cu o agendă comună, un program și o viziune comună a solidarității, care să permită conectarea între mișcările sociale, activiștii progresiști, instituțiile democratice liberale și politica parlamentară.


III.  ARHITECTURA POLITICĂ

PASOK - Mișcarea Socialistă Panhellenică
 - (Panellinio Sosialistiko Kinima)


Partid social-democrat creat în 1974 ca urmare a revenirii Greciei la sistemul democratic după căderea dictaturii militare din 1967-1974. 

Fondatorul său a fost Andreas Papandreou, fiul ultimului lider centrist, George Papandreou. Din anul 2015, partidul este condus de Fofi Gennimata.

Inițial, un partid radical, inspirat de marxism, a cerut dizolvarea alianțelor militare ale țării și o reglementare mai strictă a economiei, dar de la fondarea sa s-a transformat în principalul partid social-democrat al Greciei. Când premierul ND, Kostas Karamanlis, a solicitat alegeri anticipate în octombrie 2009, PASOK a intrat la putere, obţinând 160 de locuri din cele 300 ale parlamentului grec, iar Papandreou, liderul partidului, a devenit al treilea membru al familiei sale care a deținut funcția de prim-ministru.
Mișcarea pentru Schimbare (KINAL) 

Este o alianță politică de centru-stânga, înființată în martie 2018. Aceasta include PASOK și KIDISO (o parte minoră afiliată la DISI). Alianţa este afiliată Grupul european Alianța Progresistă a Socialiștilor și Democraților.

În iulie 2017, liderul PASOK, Fofi Gennimata, a anunțat formarea unui nou partid unificat de centru-stânga. Stavros Theodorakis, lider și fondator al partidului Râul (το ποτάμι To Potami), a decis, de asemenea, să participe la crearea acestei alianţe. După alegerile pentru desemnarea forurilor de conducere, atât PASOK-DIMAR, cât și Râul au hotărât să continue cu grupuri parlamentare separate până la congresul de înființare al noului partid, programat pentru primăvara anului 2018. 

La 28 noiembrie 2017, "Mișcarea pentru Schimbare" (Kinima Allagis
) a fost anunțată ca denumire preliminară a partidului. La 2 decembrie 2017, a fost anunțat consiliul de guvernământ al partidului, compus din Gennimata, Theodorakis, Androulakis, Kaminis, liderul DIMAR Thanasis Theocharopoulos și fostul prim-ministru al PASOK, George Papandreou.


Partidul a avut primul congres la 16-18 martie 2018 la Atena. 

La 2 iulie 2018, Râul a părăsit KINAL. La 20 ianuarie 2019, DIMAR a părăsit KINAL, din cauza poziției sale de a sprijini acordul Prespa. La 1 iunie 2019, fostul lider PASOK, Evangelos Venizelos, a părăsit KINAL, acuzând-o pe Gennimata că a transformat Mișcarea în „coada SYRIZA”.


KINAL și-a mărit numărul de locuri obținute în alegerile legislative din 2019 comparativ cu alianța democratică, devenind al treilea partid sau coaliție din Grecia și asigurând 22 de locuri în Parlamentul elen.

ND - Noua Democrație
 - (Nea Dhimokratia)


A fost înfiinţat în anul 1974 de Konstantinos Karamanlis, cel care a  supravegheat tranziția țării de la dictatura militară la democrație. ND a fost principalul partid de opoziție din ultimele două decenii ale secolului trecut.


În general, a fost susţinătorul unei economii de piaţă, inclusiv al privatizării și reducerii fiscalităţii, și se declară pro-european. 

Din ianuarie 2016, partidul se află sub conducerea lui Kyriacos Mitsotakis.


Ideologia partidului se bazează pe principiile liberalismului social. 

"Liberalism", pentru că are drept scop eliberarea mediului de afaceri, consolidarea antreprenoriatului, schimbarea modelului productiv și reducerea parazitismului.


"Social", deoarece se referă la păstrarea statului social și acționează ca un scut pentru protecția cetățenilor, în special a categoriile vulnerabile. 

Liberalismul social nu intră în extremele socialismului, care tratează oamenii ca "unelte" ale unei mașini, care le dictează viețile de sus, nici în cele ale  neoliberalismului.


Partidul face parte din familia popularilor europeni EPP.

SYRIZA - Coaliția stângii radicale - (Synaspismós Rizospastikīs Aristerás)


SYRIZA este o alianță electorală a partidelor politice de stânga,  lansată, oficial, înainte de alegerile legislative din 2004. Iniţial, coaliția a inclus Sinaspismos (SYN), Stânga ecologistă comunistă (AKOA), Stânga lucrătorilor internaționaliști (DEA) Stânga (KEDA), cetățeni activi și câțiva activiști independenți de stânga.


SYRIZA a intrat într-o nouă etapă a existenţei sale după primul Congres fondator (10-14 iulie 2013), ca un singur partid.


Au fost 3568 de delegați ai Congresului, care au fost aleși de 491 de organizații de membri din Grecia, de grecii din străinătate și de grupuri de tineri. Congresul l-a ales pe Alexis Tsipras, președinte al partidului, precum și un Comitet Central format din 201 de membri. Unele dintre organizațiile componente ale coaliției inițiale nu au fost de acord cu transformarea SYRIZA într-un singur partid și își vor păstra statutul de grupuri aliate (Cetățenii activi, conduse de M Glezos, Mișcarea Social Democrată - DIKKI, DEA, KEDA).


Acesta a fost Congresul fondator al noului partid care s-a declarat partid al stângii democratice și radicale.

SYRIZA a militat puternic pentru eliminarea memorandumurilor și renegocierea datoriile cu Uniunea Europeană.

În urma alegerilor legislative anticipate cre au avut loc la 25 ianuarie 2015, coaliţia a obţinut 149 de mandate cu un procent de 36,34% din totalul voturilor legal exprimate.
 

KKE - Partidul Comunist al Greciei - (Kommunistiko Komma Elladas)


Partidul a fost fondat în 1918 ca Partidul Socialist al Muncii din Grecia (Sosialistiko Ergatiko Komma Elladas, SEKE). După războiul civil grec (1946-1949), în care comuniștii au fost învinși de forțele militare guvernamentale, KKE a fost declarat ilegal. 


În anul 1974, KKE a reintrat în legalitate pe măsură ce democrația a fost restabilită. Partidul are un istoric de scindări frecvente.

Soluţia greacă (Ελληνική Λύση, Elliniki Lisi)


Partidul a fost fondat pe 28 iunie 2016, de către Kyriakos Velopoulos, jurnalist și fost parlamentar al partidului național populist ortodox LAOS. Potrivit site-ului oficial al partidului, acesta încearcă să stabilească relații mai puternice cu Rusia, se opune vehement utilizării cuvântului „Macedonia” în denumirea statului vecin Republica Macedonia de Nord și încearcă să reînvie industria grea a Greciei și să reorienteze sistemul educațional cu accent pe naționalism și ortodoxie.

Purtătorul de cuvânt al partidului, Vangelis Fanidis, a clarificat pozițiile soluției grecești, afirmând că: "Mergem cu interesul Greciei oriunde se află - Rusia, America, China, mergem logic spre Rusia creștină, dar nu este un lucru sigur dat fiind actuala alianță a Rusiei cu Turcia.

Partidul a obținut 4,18% din voturi în alegerile pentru Parlamentul European şi are un reprezentat în Parlamentul European.

MeRA25


Frontul european realist de nesupunere (MEAS25) este un partid de stânga care s-a constituit în anul 2018. Fondatorul și secretarul său este fostul parlamentar al Syriza și ministrul de finanțe Yanis Varoufakis. MeRa25 face parte din Mișcarea pentru Democrație în Europa 2025 (DiEM25)
.

Acesta a câștigat 9 mandate și 3,44% din voturi în alegerile legislative din 2019.

Partidul se prezintă ca o alianță a "grecilor stângi, verzi și liberali", care stau la baza internaționalismului european, a raționalității economice și a emancipării sociale. Principalele teme susţinute de MeRA25 sunt:


Restructurarea datoriei naționale;

Reducerea excedentelor primare;

Crearea unei companii de restructurare a datoriei publice;

Reducerea generală a ratelor de impozitare;

Crearea unei platforme publice de plată digitală;

Convertirea HRADF într-o bancă de dezvoltare;

Respectarea muncii plătite și a antreprenoriatului creativ.

IV. DESFĂŞURAREA ALEGERILOR ŞI NOUA CONFIGURAŢIE PARLAMENTARĂ

Alegerile legislative au avut loc la data de 7 iulie 2019.

Anunțul a venit la doar câteva săptămâni după ce partidul de guvernământ a suferit înfrângeri devastatoare atât la alegerile europene, cât și la cele locale.


Premierul Tsipras stabilise anterior ca alegerile naționale să aibă loc la sfârșitul mandatului din octombrie, dar după o marjă de 9 procente în favoarea partidul conservator Noua Democrație la alegerile UE din luna mai, a decis să organizeze alegeri anticipate.


Tsipras a argumentat că recurge la această măsură pentru a evita posibile daune aduse economiei Greciei prin luni de campanie.


Alegerile din 7 iulie, au reprezentat primul ciclu de alegeri naționale și cel de-al treilea în ansamblu, care s-au desfăşurat conform modificărilor legii electorale, vârsta minimă pentru drept de vot fiind redusă la 17 ani, iar numărul de circumscripții parlamentare fiind mărit de la 56 la 59. 

Cele mai relevante articole şi comentarii care au precedat momentul alegerilor:


Rezultatele pentru alegerile europene sunt cruciale pentru viitorul partidului de guvernământ SYRIZA, despre care sondajele de opinie arată că va pierde față de principalul partid de opoziție, Noua Democrație conservatoare.


Conform scenariilor, în cazul în care ND va câștiga cu o diferență mai mare de 7%, se consideră sigur că liderul Kyriakos Mitsotakis îi va solicita premierului Alexis Tsipras să demisioneze și să iniţieze alegeri anticipate, cel mai probabil în luna iunie.


În cazul în care marja este sub 5%, Tsipras este de așteptat să-și termine mandatul și să organizeze alegerile legislative în octombrie, așa cum a planificat.






x
X
x


Cotidianul Khatimerini prezintă într-un amplu articol, liderii principalelor formaţiuni politice participante în alegeri:


Alexis Tsipras

Inginerul, originar din Atena este, la 44 de ani, un veteran al politicii grecești, conducând Coaliția odată marginală a stângii radicale, Syriza, la o victorie electorală răsunătoare în anul 2015.


Activ din punct de vedere politic încă din adolescență, Tsipras a urcat în ierarhia politică pe măsură ce economia Greciei a fost cufundată într-o criză financiară, iar alegătorii au întors spatele partidelor tradiționale dominante. Tsipras a fost ales pentru prima dată în baza unei promisiuni de a respinge condițiile draconice impuse de către instituțiile Uniunii Europene și Fondul Monetar Internațional pentru salvarea financiară. 
Dar a fost obligat să accepte o a treia tranzacție de salvare pentru a menține Grecia în zona euro. De atunci a renunțat la o poziție de confruntare față de Germania și alte țări mari creditoare și a construit, de asemenea, legături militare mai strânse cu Statele Unite.


Lăudat de aliații occidentali, guvernul său a înlăturat un compromis istoric cu ţara vecină balcanică a Macedoniei de Nord, într-un acord de schimbare a numelui care rămâne în mare măsură nepopular în rândul grecilor.


Tsipras a promis că va reconstrui serviciile publice după ani de greutăți și reduceri de finanțare și insistă că partidul său poate răsturna un decalaj imens în sondajele de opinie.


Kyriakos Mitsotakis

În ciuda faptului că s-a confruntat cu scepticism în cadrul propriului partid, Mitsotakis, în vârstă de 51 de ani, şi-a consolidat poziţia în sondajele de opinie din ultimii trei ani și este favorit pentru a câștiga duminică.


Un militant neobosit, Mitsotakis este fiul educat la Harvard al regretatului prim-ministru Constantin Mitsotakis al cărui stil combativ de lider conservator la sfârșitul anilor 1980 și începutul anilor 1990 rămâne încă controversat.


Tânărul Mitsotakis, liderul partidului conservator din Grecia din ianuarie 2016, şi-a concentrat campania pe alegătorii cu guler albastru și s-a angajat să creeze un mediu mai prietenos cu afacerile, să reducă impozitele și să modernizeze birocrația antichizată a Greciei.


Mitsotakis a activat într-un guvern conservator anterior ca ministru al reformei administrative. Spre deosebire de mulți alți lideri conservatori din UE, el rămâne un susținător ferm al integrării europene mai profunde. El contestă pretențiile guvernului Tsipras că este legat de aripa dreaptă a partidului său și favorizează privatizarea serviciilor de bunăstare.


Fofi Gennimata

În prezent, pe locul trei, Gennimata, în vârstă de 54 de ani, este lider al Mișcării pentru Schimbare, care reprezintă, de fapt, reactivarea mișcării socialiste pan-elenice Pasok, partidul care a dominat guvernul timp de trei decenii, dar şi-a pierdut popularitatea pe fondul crizei financiare din 2008.

Dimitris Koutsoumbas

Fost director al unui ziar comunist, Dimitris Koutsoumbas, 63 de ani, este secretarul general al Partidului Comunist din Grecia, KKE, un partid care a menținut un sprijin neclintit pentru conducerea Uniunii Sovietice de-a lungul deceniilor, în timp ce alte partide comuniste din Europa s-au distanțat de Moscova.


Koutsoumbas a apărat tradițiile și ortodoxia, concentrând atacurile asupra aliatului său Syriza, acuzându-l că a vândut drepturile lucrătorilor. Conducerea KKE nu a reușit să obțină niciun sprijin semnificativ din partea alegătorilor în timpul crizei financiare și și-a văzut cota de vot la cel mai scăzut nivel din ultimii 20 de ani.

În ianuarie 2015, alegătorii au susținut partidul Syriza al domnului Tsipras, care a militat în campanie pentru renunţarea la implementarea măsurilor de austeritate impuse de creditori Greciei.


Dar partidul de stânga a sfârșit prin punerea în aplicare a condițiilor dure de salvare din partea UE și a Fondului Monetar Internațional (FMI), într-un an haotic marcat de închideri ale băncilor și voturi repetate.


După 2010, Grecia a primit trei pachete de ajutor financiar în valoare de 289 miliarde EUR, înainte de a ieși din ultimul program de salvare din 2018.

Starea de precaritate s-a adâncit: între anii 2008 și 2016, economia greacă s-a contractat cu 28%, iar șomajul din ce în ce mai mare a aruncat mulți greci în sărăcie.

"A fost o perioadă traumatizantă; 275.000 de afaceri au căzut", a declarat Constantin Michalos, președintele Camerei de Comerț din Atena, înainte de votul de duminică.


Cu o rată a șomajului în rândul tinerilor de aproape 40%, între 350.000 şi 400.000 de absolvenți au emigrat din 2010.


Reversul pentru Syriza a fost dramatic.


În ciuda faptului că Grecia a ieșit din programul de salvare în august 2018 și creșterea economică a revenit de atunci, probabil ca urmare a disciplinei Syriza, popularitatea domnului Tsipras a rămas scăzută.


„În primul trimestru al anului 2019, creșterea a fost limitată la 1,3%, o cifră cu mult inferioară estimărilor, iar acest aspect este un motiv de îngrijorare pentru modul în care vom ajunge în acest an”, a spus Michalos.


Un raport al UE publicat luna trecută a evidențiat inegalitatea ridicată a veniturilor din Grecia și a cerut investiții în servicii sociale.


"Investițiile mai mari în educație și formare sunt cruciale pentru a îmbunătăți productivitatea și creșterea pe termen lung a Greciei", se arată în raport.

Syriza a ajuns la putere pe o puternică platformă anti-sistem, dar a dezamăgit mulți dintre susținătorii săi, în special pe cei tineri.


La alegerile europene din mai, cel mai mare procent al susţinătorilor partidului Noua Democraţie, a fost reprezentat de persoane din segmentul de vârstă cuprins între 18-24 de ani (30,5%).


Liderul partidului Noua Democraţie, Kyriakos Mitsotakis, a promis impozite mai mici, o mai intensă privatizare a serviciilor publice și crearea de locuri de muncă „mai bune” prin creștere și investiții. 


Comentatorii consideră că înfrângerea SYRIZA la alegerile UE este rezultatul pierderii contactului cu clasa de mijloc din cauza excedentelor primare pe care le-a obținut țara ca parte a programului său de salvare - provenind din impozitarea grea, mai degrabă decât din creșterea economică.


Clasa muncitoare, pe care SYRIZA s-a bazat puternic în timpul alegerilor din 2012 și 2015, a părut, de asemenea, că a întors spatele partidului de guvernământ, întrucât nu a reușit să atenueze efectele dereglerării pieței muncii. Scăderea constantă a ratei șomajului și creșterea salariului minim lunar la 650 EUR, par să nu fi fost suficiente.


Alegerea sa este văzută ca o cursă pentru voturile clasei de mijloc - avocați, medici, mecanici, angajați calificați și funcționari publici - mulți dintre ei spun că au suportat povara crizei economice fără ajutor din partea SYRIZA.


În aceste zile, potrivit OCDE, nouă din zece gospodării de clasă mijlocie din Grecia întâmpină dificultăți serioase pentru a răspunde nevoilor lor de bază. Șapte din zece persoane intervievate spun că nu pot face față cheltuielilor neașteptate.


După aproape trei ani de opoziție dură, ND și-a înmuiat retorica și se concentrează pe teme referitoare la creșterea economică și securitate. Mitsotakis promite noi investiții, impozitare mai mică, locuri de muncă mai bine plătite și mai multă poliție pe străzile marilor orașe.


Pe de altă parte, Tsipras și SYRIZA susțin că acum sunt în sfârșit capabili să își pună în aplicare programul, fără povara coaliției cu grecii independenți și cu cea a memorandumului. Aceștia susțin că Mitsotakis vrea să pună în aplicare programul de lucru de șapte zile și să deregleze în continuare piața muncii, împreună cu reducerea numărului funcționarilor publici.


Conform ultimelor sondaje, Noua Democrație are un avans de 9-12%, dar una dintre principalele întrebări care se află înaintea votului este dacă va putea forma un guvern fără a avea nevoie de parteneri de coaliție. Înțelegerea comună pare să fie că Kyriakos Mitsotakis și ND vor reuși să obțină mai mult decât cele 151 de locuri parlamentare necesare, numărul exact depinzând de partidele care vor intra în parlament.


După cum arată majoritatea sondajelor, numărul partidelor care reușesc să treacă pragul parlamentar de 3% variază de la cinci la șapte. ND și SYRIZA vin primul și, respectiv, al doilea, urmate de Mișcarea social-democrată pentru schimbare (foști aliați PASOK +), Partidul Comunist și ultranaţionalistul de extremă dreaptă Zorii de Aur. Soluția greacă populistă de extremă dreapta și Mișcarea pentru democrație în Europa 2025 (DiEM25), condusă de fostul ministru de finanțe, Yanis Varoufakis, sunt de asemenea în opţiunile de vot, dar este posibil să nu obţină 3% din voturile necesare pentru a intra în parlament.


Rezultatele preliminare au arătat că partidul "Noua Democrație", condus de Kyriakos Mitsotakis, a câștigat 158 ​​de locuri, o majoritate absolută care este mai mult decât dublă față de reprezentarea anterioară a partidului. Partidul a obținut aproape 40% din voturile cetăţenilor.


Conform rezultatelor finale, configuraţia politică a Parlamentului elen este următoarea:
[image: image1.png]Party Votes % | Seats | +—
New Democracy 2,251,426 | 39.85 158 | +83
Syriza 1,781,180 | 31.53 86 -59
Movement for Change 457,527 8.10 22| +5
Communist Party of Greece 299,595 5.30 15 0
Greek Solution 208,806 3.70 10| New
MeRA25 194233 | 3.44 9| New








Grecii au ales un nou prim-ministru de centru-dreapta, punând capăt mandatului  premierului de stânga, Alexis Tsipras, care a promis, în anul 2015,  că va renunţa la politica de austeritate.

În urma unei victorii convingătoare, premierul Kyriakos Mitsotakis, reprezentantul partidului conservator Noua Democrație (ND) a declarat că se va strădui să „onoreze speranțele” poporului grec și a promis că țara sa „își va ridica, din nou capul, cu mândrie”.


A fost al șaselea ciclu de alegeri generale în Grecia de la criza financiară globală din 2008, care a afectat grav țara și a determinat implementarea unor măsuri radicale de salvare financiară.


� � HYPERLINK "https://europa.eu/european-union/about-eu/countries/member-countries/greece_ro" �https://europa.eu/european-union/about-eu/countries/member-countries/greece_ro�


� � HYPERLINK "https://www.hellenicparliament.gr/en/" �https://www.hellenicparliament.gr/en/�


� � HYPERLINK "https://www.euractiv.com/section/elections/news/greek-government-backs-lower-voting-age-but-doesnt-offer-expats-vote/" �https://www.euractiv.com/section/elections/news/greek-government-backs-lower-voting-age-but-doesnt-offer-expats-vote/�


� � HYPERLINK "https://www.european-views.com/2019/06/greeces-parliament-dissolved-ahead-of-early-elections-on-july-7/" �https://www.european-views.com/2019/06/greeces-parliament-dissolved-ahead-of-early-elections-on-july-7/�


� � HYPERLINK "http://www.open-diplomacy.eu/blog/political-lessons-from-syriza-to-european-progressives" �http://www.open-diplomacy.eu/blog/political-lessons-from-syriza-to-european-progressives�


� � HYPERLINK "http://pasok.gr/portal/gr/" �http://pasok.gr/portal/gr/�


� "Kinima" este parte a denumirii PASOK (Mișcarea Socialistă Panhellenică), în timp ce "Allagi" (schimbare) a fost sloganul popular al partidului când Andreas Papandreou a câștigat alegeri consecutive, în anii 1980.





� � HYPERLINK "https://greece.greekreporter.com/2017/11/28/movement-of-change-greek-centre-left-coalition-unveils-name/" �https://greece.greekreporter.com/2017/11/28/movement-of-change-greek-centre-left-coalition-unveils-name/�


� � HYPERLINK "https://nd.gr/" �https://nd.gr/�


� � HYPERLINK "https://nd.gr/i-nea-dimokratia" \l "ideologia" �https://nd.gr/i-nea-dimokratia#ideologia�


� � HYPERLINK "http://www.syn.gr/" �http://www.syn.gr/�


� � HYPERLINK "https://nsd.no/european_election_database/country/greece/parties.html" �https://nsd.no/european_election_database/country/greece/parties.html�


� � HYPERLINK "https://www.syriza.gr/page/about-syriza.html" �https://www.syriza.gr/page/about-syriza.html�


� � HYPERLINK "https://inter.kke.gr/en/aboutKKE/history/" �https://inter.kke.gr/en/aboutKKE/history/�


� Mișcarea „Democrația în Europa” 2025, sau DiEM25, este o mișcare politică pan-europeană lansată în 2015 de fostul ministru de finanțe grec Yanis Varoufakis și filosoful croat Srećko Horvat. Mișcarea a fost prezentată oficial la un eveniment ceremonial organizat la 9 februarie 2016 în teatrul Volksbühne din Berlin și pe 23 martie la Roma.








DiEM25 susține că oportunitatea de a crea organizații politice la nivel pan-european trebuie să fie valorificată. Membrii săi consideră că modelul partidelor naționale care formează alianțe fragile în Parlamentul European este învechit și că este necesară o mișcare paneuropeană pentru a înfrunta marea criză economică, politică și socială prin care trece Europa. În analiza sa, mișcarea consideră că această criză amenință integritatea Europei și are caracteristici similare Marii Crize experimentate în anii 1930.


Mișcarea își propune să reformeze instituțiile existente ale Uniunii Europene pentru a crea o „democrație deplină, cu un Parlament suveran, care să respecte autodeterminarea națională și să împartă puterea cu parlamentele naționale, adunările regionale și consiliile municipale” pentru a înlocui „birocrația Bruxelles-ului”. Printre alții, mișcarea este susținută de un important lingvist american și activist politic Noam Chomsky, filosoful italian Antonio Negri, antropologul american Charles Nuckolls, economistul american James K. Galbraith, fostul parlamentar laburist Stuart Holland. În cadrul Comitetului consultativ se află numeroase figuri, printre care Julian Assange, Ken Loach, Caroline Lucas, John McDonnell, sociologul olandez Saskia Sassen, Franco Berardi și filosoful sloven Slavoj Žižek.





�� HYPERLINK "https://www.euronews.com/2019/06/11/greece-to-hold-snap-election-in-july-after-presidential-approval" �https://www.euronews.com/2019/06/11/greece-to-hold-snap-election-in-july-after-presidential-approval�


� � HYPERLINK "https://www.keeptalkinggreece.com/2019/05/26/greece-euelections-2019-data/" �https://www.keeptalkinggreece.com/2019/05/26/greece-euelections-2019-data/�





� � HYPERLINK "http://www.ekathimerini.com/242273/article/ekathimerini/news/a-look-at-the-main-candidates-in-sundays-greek-election" �http://www.ekathimerini.com/242273/article/ekathimerini/news/a-look-at-the-main-candidates-in-sundays-greek-election�





� � HYPERLINK "https://www.bbc.com/news/world-europe-48859282" �https://www.bbc.com/news/world-europe-48859282�





� � HYPERLINK "https://www.euronews.com/2019/07/03/greek-elections-what-you-need-to-know" �https://www.euronews.com/2019/07/03/greek-elections-what-you-need-to-know�


� � HYPERLINK "https://www.politico.eu/europe-poll-of-polls/greece/" �https://www.politico.eu/europe-poll-of-polls/greece/�

